เรื่องร้องเรียน: น้ำท่วมขังถนนในซอยฉลองกรุง19 สูงเลยหัวเข่ามาตั้งแต่วันที่8กันยายน2566 จนถึงวันนี้ยังไม่ลดเลยค่ะ รถเก๋งเล็กไม่สามารถขับผ่านได้  ปรกติถนนในซอยฉลองกรุง19โซนด้านนอกป้อมยามหมู่บ้านเจ้าคุณเอกไพลินฝนตกนิดหน่อยก็ท่วมทุกปีเลยค่ะ แต่ทางหมู่บ้านใช้เครื่องสูบน้ำออกเอง2วันก็แห้ง แต่ ปีนี้น้ำสูงมาก และอยู่นานมาก น้ำเน่าหมดแล้วออกจากบ้านไปทำงานลำบากมาก อยากให้ช่วยแก้ไขเร่งด่วนที่สุดและหาทางแก้ไขไม่ให้ท่วมระยะยาวด้วยค่ะ   ความสูงระดับหัวเข่า น้ำท่วมมากกว่า 1 สัปดาห์แล้ว
การดำเนินการของเจ้าหน้าที่: กรุงเทพมหานคร โดยสำนักงานเขตลาดกระบัง ได้รับการสนับสนุนเรือผลักดันน้ำ จากกองทัพเรือ ติดตั้งบริเวณคลองหัวตะเข้ คลองลาดกระบัง คลองทับยาว คลองพระยาเพชร เขตลาดกระบัง เพื่อเพิ่มประสิทธิภาพการระบายน้ำ ตามภาพถ่ายที่แนบ และขอขอบพระคุณอีกครั้งสำหรับการแจ้งปัญหาให้เราทราบครับ
ความเห็นของผู้แจ้ง: ขอบคุณจากใจ  ขอบคุณที่ใส่ใจดูแลประชาชน ขอให้เจ้าหน้าที่ทุกท่านเจริญๆนะค่ะ
พื้นที่: แขวงลำปลาทิว เขตลาดกระบัง กรุงเทพมหานคร